चीन में हुए विस्फोट में नौ मरे  
उत्तरपूर्व चीन के एक रसायनिक संयंत्र में हुए एक विस्फोट में कम से कम नौ लोगों की मौत हो गई है।
उत्तरपूर्व चीन के एक रसायनिक संयंत्र में हुए एक विस्फोट में कम से कम नौ लोगों की मौत हो गई है। सरकारी मीडिया ने बताया कि हैलोंगजैंग प्रांत के लमाडैन शहर स्थित तीन मंजिला फुक्सिंग रसायन संयंत्र में रात 10 बजकर 10 मिनट के करीब एक विस्फोट हुआ और आग लग गई।  स्थानीय प्रशासन ने बताया कि जिस समय यह दुर्घटना हुई उस समय इमारत में 14 लोग मौजूद थे। शिन्ह्वा की खबरों के मुताबिक, इस विस्फोट के कारण नौ लोगों ने मौके पर ही दम तोड़ दिया जबकि पांच लोग वहां से भागने में कामयाब रहे। बाद में अग्निशमन दस्ते ने आग पर काबू पा लिया। विस्फोट के कारणों का अभी पता नहीं सका है और इसका पता लगाने का काम अभी जारी है।